open-index/open-wikipedia-markdown huggingface dataset:
มิสเตอร์ซิสเตอร์

**มิสเตอร์ซิสเตอร์** (Mr.Sister) คือศิลปินกลุ่มสุดท้ายในสังกัดโดโจ ซิตี้ สมาชิกประกอบด้วย 2 สาว พรเพ็ชร วิริยะวงศ์ไพศาล (พิ้งค์) และ อังคณา สุระเรืองชัย (ปุ๋ย)

## ประวัติ
พรเพ็ชร วิริยะวงศ์ไพศาล (พิ้งค์) และ อังคณา สุระเรืองชัย (ปุ๋ย) สองสาวสุดชิค น้องเล็กของค่าย โดโจ ซิตี้ ที่อัลบั้มของพวกเธอออกมา ในช่วงที่เกิดการวิพากษ์วิจารณ์อย่างหนาหูว่า โดโจ ซิตี้ ได้ปิดตัวเองลงแล้ว ประกอบกับการปิดตัวของนิตยสารแคตช์ (Katch) และมังงะแคตช์ (Manga Katch) ซึ่งเป็นนิตยสารในเครือเบเกอรี่มิวสิค

ด้วยความพยายามอีกครั้งของ สมเกียรติ อริยะชัยพาณิชย์ ทำให้เมือง โดโจ ซิตี้ ถุกเปิดประตูอีกครั้ง และส่งสองสาว มากับแนวเพลง แนวเพลงสไตล์ลูกกวาดที่ซ่อนความซุกซน และเน้นความสดใสและความช่างคิด อย่างสมวัย สองสาวจึงโด่งดัง จากมาจากเพลง 'อาม่าดุ' เพลง 'วาเลนไทน์' และเพลง 'จริง' ที่สองสาวนำเทรนด์การเต้นสไตล์ 'Popping' มาออกสเต็ปให้ดูเหมือนทั้งคู่เป็นหุ่นยนต์ และสองสาวยังได้ไปถ่ายทำ MV นี้ กลางสยามสแควร์ จนผู้คน    แถวนั้นก็ฮือฮาเลยทีเดียวเชียว ส่วนซิงเกิลที่ 4 เพลง 'เพื่อนผู้หญิง' ก็ปลุกกระแส ทอม-ดี้ จนถูกพูดถึงเป็นวงกว้าง

ผลงานแรกของพวกเธอมิสเตอร์ซิสเตอร์ วางแผงเมื่อ 21 กุมภาพันธ์ พ.ศ. 2545 ด้วยแนวเพลงสไตล์โดโจ       ที่เน้นความสดใส ภายใต้การควบคุมอย่างละเอียดของโปรดิวเซอร์อย่าง สมเกียรติ อริยะชัยพาณิชย์ มีเพลงที่เป็นที่รู้จักอย่าง *อาม่าดุ* *วาเลนไทน์* *จริง* อยากรู้ และ เพื่อนผู้หญิง

ปัจจุบัน **ปุ๋ย เธียยะเกศ** เป็นนักแสดงสาวสังกัดช่อง 3 ส่วน **พิ้งค์ พรเพ็ชร** เป็นแอร์โฮสเตสสายการบินสิงค์โปร์แอร์ไลน์

ทั้งคู่ได้มีการเปลี่ยนชื่อ และนามสกุล โดยพิ้งค์ ใช้ชื่อ "พรเพ็ชร ธรรมะรัตน์ธนดี" ส่วนปุ๋ยได้เปลี่ยนชื่อมาแล้วถึงสองครั้ง จากชื่อเก่า "อังคณา สุระเรืองชัย" ได้เปลี่ยนเป็น "เธียยะเกศ ไอยะสุรางฆ์"

ปีพ.ศ. 2568 มิสเตอร์ซิสเตอร์ร่วมคอนเสิร์ต B.DAY Forever Concert ซึ่งรวมศิลปินค่ายเบเกอรี่มิวสิค และโดโจ ซิตี้ โดยจัดขึ้นระหว่างวันที่ 5-8 ธันวาคม (4 รอบ) ที่อิมแพ็ค อารีน่า เมืองทองธานี ซึ่งได้กระแสตอบรับที่ดีมาก และในปีพ.ศ. 2569 ร่วมคอนเสิร์ต SINGHA LIFE Presents B.DAY After Party Festival จัดที่ บ้านสวนรถไฟรีสอร์ท จังหวัดเชียงใหม่ วันที่ 10 มกราคม 2569

## ผลงาน
### Mr.Sister (พ.ศ. 2545)
# อาม่าดุ (Amadoo) aka Agadou dou dou
# จริง
# อยากรู้
# เพื่อนผู้หญิง
# จินตนาการ
# Valentine
# Family ! Family !
# เพื่อนผู้หญิง (Is It Mix ? Version)
# จินตนาการ (Acoustic Vesion)
# Valentine (Remix Version)
### เพลงพิเศษ (พ.ศ. 2546)
#เปิดโลกการเรียนรู้ (เพลงประกอบโฆษณา บรีส เอ็กเซล)

## อ้างอิง

หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีแดนซ์สัญชาติไทย
หมวดหมู่:วงกลุ่มสองสัญชาติไทย
หมวดหมู่:ศิลปินสังกัดโดโจ ซิตี้
หมวดหมู่:กลุ่มดนตรีไทยในยุค 2000
เดอะ ฟิน

**เดอะ ฟิน** () เป็นศิลปินกลุ่มจากสังกัดบาแรมยู ในเครือจีเอ็มเอ็ม แกรมมี่ มีเพลงที่ได้รับความนิยมขนาดนั้นคือ "เกี่ยวกับเรา"

## ผลงาน

### The Fin (พ.ศ. 2542)

# เธอ
# อย่าห่วงเลย
# เกี่ยวกับเรา
# Dream
# อย่าปล่อยให้ใจ
# Wind
# ไม่ใช่แค่ฟ้า
# Wind II
# คงนาน
# Hmm
# Na Na Na 

### Fin : Digital Age ( Hip-Pro )  June 2546

# Intr4o To The Age
# Road Ahead
# ปากกับใจ
# Phoenix
# Barcode In The Sky
# 3D
# ไกลหรือใกล้
# Around The World

หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีไทยในยุค 1990
ซูเปอร์ซับ

***ซูเปอร์ซับ*** (อังกฤษ : Supersub) เป็นวงดนตรีแนวอินดี้ร็อก, อินดี้ป๊อป และอัลเทอร์เนทีฟสัญชาติไทย เคยออกอัลบั้มเต็มมาแล้ว 3 อัลบั้ม ซึ่งอัลบั้มชุดที่สอง "Zero" ได้รับการเสนอชื่อเข้าชิงรางวัลอัลบั้มยอดเยี่ยม ศิลปินคู่หรือกลุ่มยอดเยี่ยม ในงานประกาศรางวัลสีสันอวอร์ด ปี พ.ศ. 2552 และได้รับการเสนอชื่อเข้าชิงรางวัลศิลปินอินดี้ยอดเยี่ยม ในงานประกาศรางวัล Seed Awards ปี พ.ศ. 2552 โดยมีเพลงดังในอัลบั้มนี้คือเพลง *Clock*

ในปี พ.ศ. 2555 ซิงเกิล "Awaken" ขึ้นถึงอันดับ 1 ในชาร์ต The Fat 100 ประจำปี 2012 บน Fat Radio (ชาร์ตเพลงอินดี้ที่ได้รับความนิยมสูงสุดในประเทศไทย)

## สมาชิก
*สกล สุวรรณาพิสิทธิ์ (กล) ร้องนำ
*สุวาทิน วัฒนวิทูกูร (บ๋อม) กลอง
*นริศรินทร์ จันทร์พรายศรี (ฝ้าย) เบส
*พิษธินันท์ แก้วสีม่วง (เบียร์) กีต้าร์

## อดีตสมาชิก
* ศิริพงค์ หาญสมบูรณ์ (โอม) เบส
* กัลย์ วงศ์วิทวัส (กัน) กีต้าร์
*สิทธิชน จุลโคตร (อั้ม) คีย์บอร์ด

## ผลงาน

### Start (26/06/2549)

# ทาง 
# ลอง 
# อาการเดิม 
# รอยยิ้ม 
# คำถาม 
# ฤดูเดียว 
# ค้น 
# ใจเธอคิดอะไร 
# หมดไป 
# บรรเลง ครื้นเครง รื่นรมย์

### Zero (24/08/2551)

# Alzheimer
# Clock
# ขม (Dojo Love Song)
# ครั้งสุดท้าย
# การโคจรของดวงดาว (Baby Star)
# Re-Make Love
# ระบำ
# เลิศเลอ
# แผลเก่า
# กาลนิรันดร์
# Hidden Track

### Theraphy (10/07/2556)
# ตื่น (Awaken)
# สองคน
# ที่ที่ไม่มีเรา
# อุณหภูมิ
# คำนั้น
# Moment
# ความรักสั้น ความเหงายาวนาน
# ดารา
# สัญญา
# Time Machine
# Awaken (Sleep Walking Version)
# กรุงเทพ
# Lost (2011)

## ผลงานพิเศษ

### Sanamluang Connects Part 2 (พ.ศ. 2550)
# ไหน (Cover จาก ลีโอ พุฒ)

### Sanamluang Music (พ.ศ. 2561-2562)

# ...ก่อน (Inspiration จาก ...ก่อน ปฐมพร ปฐมพร)
# ฤดูที่ร้อน (Inspiration จาก ฤดูร้อน PARADOX)
# ไม่ปรากฏเธอ
# Hurry Go Round (Inspiration จาก Hurry Go Round Hide)

## อื่นๆ
* อัลบั้ม Start (พ.ศ. 2549) ได้ อิทธิพงศ์ กฤดากร ณ อยุธยา เป็น Producer 

หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีไทยในยุค 2000
พาร์เธนอน

**พาร์เธนอน** ( ;  ) เป็นวิหารโบราณ บนอัครปุระเอเธนส์ ประเทศกรีซ สร้างเพื่ออุทิศแด่เทพีอะธีนา ซึ่งชาวเอเธนส์นับถือเป็นองค์อุปถัมภ์ของพวกเขา การก่อสร้างเริ่มต้นใน 447 ปีก่อนคริสต์ศักราช เมื่อสันนิบาตดีเลียนเรืองอำนาจ ตัววิหารสร้างเสร็จใน 432 ปีก่อนคริสต์ศักราช ถึงแม้ว่าการตกแต่งตัววิหารจะดำเนินต่อไปจนถึง 428 ปีก่อนคริสต์ศักราชก็ตาม พาร์เธนอนเป็นอาคารสำคัญที่สุดแห่งหนึ่งของกรีซสมัยคลาสสิกที่ยังคงหลงเหลือมาจนถึงปัจจุบัน นับว่าเป็นจุดสูงสุด (Zenith) ของเสาแบบดอริก

คำว่า **พาร์เธนอน** นั้นน่าจะมาจากประติมากรรมที่เคยตั้งอยู่ภายในวิหาร คือ *Athena Parthenos* ซึ่งมีความหมายว่า เมธีอันบริสุทธิ์ของธรรมชาติ

## การก่อสร้าง
วิหารพาร์เธนอนสร้างตามการริเริ่มของเพริเคิล ผู้นำกรุงเอเธนส์ในสมัยนั้น และสร้างโดยมีประติมากรฟีเดียสเป็นผู้ควบคุมงาน การก่อสร้างเริ่มขึ้นเมื่อ 447 ปีก่อนคริสต์ศักราช ถึงแม้ว่าการก่อสร้างจะเสร็จสมบูรณ์เมื่อ 438 ปีก่อนคริสต์ศักราชแล้วก็ตาม แต่ก็ยังมีการตกแต่งเพิ่มเติมอีก 5 ปี บัญชีส่วนหนึ่งของการก่อสร้างครั้งนี้หลงเหลืออยู่ และแสดงให้เห็นว่างานที่มีค่าใช้จ่ายสูงสุด คือ การขนย้ายหินจากเขาเพนเทลิกัส ซึ่งอยู่ห่างจากกรุงเอเธนส์ไปกว่า 16 กิโลเมตร

วิหารพาร์เธนอนมีขนาดกว้าง 30.9 เมตร ยาว 69.5 เมตร (101.4 × 228.0 ฟุต) เสาภายนอกแต่ละต้นมีเส้นผ่านศูนย์กลาง 1.9 เมตร (6.2 ฟุต) และสูง 10.4 เมตร (34.1 ฟุต) เสาที่หัวมุมของวิหารจะมีขนาดใหญ่กว่าเสาอื่น ๆ เล็กน้อย หลังคาปูด้วยหินอ่อนซ้อนกัน

เมื่อนำขนาดของวิหารนี้มาคำนวณเป็นอัตราส่วน จะพบว่าหลาย ๆ แห่งเป็นอัตราส่วนทองคำ เสาด้านหน้าจะมี 8 ต้น และด้านข้างจะมี 17 ต้น

## การเปลี่ยนแปลง
พาร์เธนอนยังคงเป็นวิหารมากว่าพันปีนับจากเสร็จสิ้นการก่อสร้าง ซึ่งถือว่ามีอายุเก่าแก่มาก หลังจากนั้นพาร์เธนอนจึงกลายเป็นโบสถ์คริสต์ 

ในปี ค.ศ. 1456 เอเธนส์ตกเป็นของจักรวรรดิออตโตมัน พาร์เธนอนจึงถูกเปลี่ยนเป็นมัสยิด

ในระหว่างนี้ มีการครอบครองอาณาจักรกันมากมาย วิหารพาร์เธนอนแห่งนี้จึงเปลี่ยนเป็นสถานที่ทางศาสนาและวัฒนธรรมต่างๆ ของอาณาจักรที่เป็นใหญ่ในขณะนั้น และมีการบูรณะรักษาสถานที่แห่งนี้อยู่หลายครั้ง

ภายหลังจากนั้นในปี ค.ศ. 2004 มีการบูรณะวิหารพาร์เธนอนครั้งใหญ่เนื่องจากประเทศกรีซได้รับเลือกให้จัดการแข่งขันโอลิมปิกซึ่งแน่นอนว่าจะมีพิธีเปิดที่วิหารพาร์เธนอน

## เหตุผลที่ได้รับคัดเลือกเป็นมรดกโลก
อาโครโปลิสแห่งเอเธนส์ได้รับการขึ้นทะเบียนเป็นแหล่งมรดกโลกเมื่อปี พ.ศ. 2530 โดยมีเหตุผลตามข้อกำหนดและหลักเกณฑ์ในการพิจารณาคือ
* **(i)** - เป็นตัวแทนซึ่งแสดงผลงานชิ้นเอกที่จัดทำขึ้นด้วยการสร้างสรรค์อันฉลาด 
* **(ii)** - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวนและภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม
* **(iii)** - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว 
* **(iv)** - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ 
* **(v)** - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์

## อ้างอิง

หมวดหมู่:แหล่งมรดกโลกในประเทศกรีซ‎
หมวดหมู่:สถาปัตยกรรมกรีกโบราณ
หมวดหมู่:สิ่งก่อสร้างในศตวรรษที่ 5 ก่อนคริสตกาล
หมวดหมู่:เทวสถานกรีก
หมวดหมู่:สิ่งก่อสร้างในเอเธนส์
ผู้บัญชาการทหารสูงสุดของไทย

**ผู้บัญชาการทหารสูงสุด** เป็นผู้บังคับบัญชาและผู้ควบคุมอำนาจกองทัพไทยและผู้ให้นโยบายแจ้งข้อมูลต่อกองทัพในประเทศไทยเกี่ยวกับความมั่นคงทั้งภายนอกและในประเทศไทย 

กองบัญชาการกองทัพไทย ซึ่งมีหน้าที่เตรียมกำลังรบและป้องกันราชอาณาจักร ผู้ดำรงตำแหน่งนี้จะได้รับพระราชทานยศทหารในสามเหล่าทัพ: พลเอก พลเรือเอก พลอากาศเอก และรับเงินเดือนอัตรา น.9 เทียบเท่าชั้นยศจอมพลในอดีต

ในทางกฎหมายถือว่าผู้บัญชาการทหารสูงสุดเป็นผู้บังคับบัญชาของผู้บัญชาการทหารบก-เรือ-อากาศ และเป็นตำแหน่งสูงสุดของนายทหารไทย แต่ในทางปฏิบัติ ผู้บัญชาการทหารสูงสุดมีอำนาจคุมกำลังและงบประมาณไม่มากเท่ากับผู้บัญชาการเหล่าทัพ นายทหารส่วนใหญ่ต้องการดำรงตำแหน่งผู้บัญชาการเหล่าทัพ มากกว่าตำแหน่งผู้บัญชาการทหารสูงสุด

## รายนาม

## ดูเพิ่ม
*รัฐมนตรีว่าการกระทรวงกลาโหมของไทย
*รายพระนามและชื่อผู้บัญชาการทหารบกไทย
*รายชื่อผู้บัญชาการทหารเรือไทย
*รายชื่อผู้บัญชาการทหารอากาศไทย
*รายพระนามและชื่ออธิบดีกรมตำรวจและผู้บัญชาการตำรวจแห่งชาติของไทย
* รายนามสมุหราชองครักษ์ของไทย

## อ้างอิง

## แหล่งข้อมูลอื่น
* ข่าวงานอำลาและส่งมอบตำแหน่ง

ผู้บัญชาการ
หมวดหมู่:กองบัญชาการกองทัพไทย
สูงสุด
หมวดหมู่:ผู้บัญชาการทหารสูงสุดไทย
บัวโนสไอเรส

**บัวโนสไอเรส** (, ) มีชื่ออย่างเป็นทางการว่า **นครปกครองตนเองบัวโนสไอเรส** () เป็นเมืองหลวง เมืองใหญ่ที่สุด และเมืองท่าของประเทศอาร์เจนตินา ริมชายฝั่งทางใต้ของรีโอเดลาปลาตา (Río de la Plata) บนชายฝั่งตะวันออกเฉียงใต้ของทวีปอเมริกาใต้ ตรงข้ามกับเมืองโกโลเนียเดลซากราเมนโต ประเทศอุรุกวัย 

เนื่องจากได้รับวัฒนธรรมยุโรปมาอย่างเข้มข้น บางครั้งบัวโนสไอเรสจึงถูกเรียกว่า "ปารีสใต้" หรือ "ปารีสแห่งอเมริกาใต้" เมืองนี้เป็นเมืองสมัยใหม่ที่สุดแห่งหนึ่งในลาตินอเมริกา โดยมีชื่อเสียงด้านสถาปัตยกรรม ชีวิตกลางคืน และกิจกรรมทางวัฒนธรรม

หลังจากความขัดแย้งภายในในคริสต์ศตวรรษที่ 19 บัวโนสไอเรสได้ถูกยกฐานะให้มีลักษณะเป็นเขตสหพันธ์และแยกออกจากรัฐบัวโนสไอเรส; อาณาเขตของเมืองขยายครอบคลุมบริเวณเมืองเก่าเบลกราโน (Belgrano) และโฟลเรส (Flores) ซึ่งปัจจุบันทั้งสองเป็นย่านรอบ ๆ ของเมือง

บางครั้งชาวอาร์เจนตินาเรียกเมืองนี้ว่ากาปีตัลเฟเดรัล (Capital Federal) เพื่อแยกความแตกต่างระหว่างชื่อเมืองนี้กับรัฐบัวโนสไอเรสที่มีชื่อเดียวกัน ในรัฐธรรมนูญฉบับปี พ.ศ. 2537 เมืองนี้ถูกประกาศเป็น นครปกครองตนเอง ดังนั้น ชื่อทางการของเมืองนี้คือ "นครปกครองตนเองบัวโนสไอเรส" (Ciudad Autónoma de Buenos Aires)

ค.ศ. 2024 มีที่ยวบินจากบัวโนสไอเรสมายังท่าอากาศยานภูเก็ตเป็นครั้งแรกโดยเป็นเที่ยวบินพิเศษแบบมีผู้โดยสารที่ไม่แวะพักจุดหมายอื่น

## อ้างอิง

หมวดหมู่:เมืองหลวงในทวีปอเมริกาใต้
หมวดหมู่:เมืองในประเทศอาร์เจนตินา
หมวดหมู่:บัวโนสไอเรส
อาซุนซิออน

**อาซุนซิออน** () เป็นเมืองหลวงและเมืองที่ใหญ่ที่สุดของประเทศปารากวัย  ตั้งอยู่บนฝั่งซ้ายของแม่น้ำปารากวัย โดยแม่น้ำปารากวัยและอ่าวอาซุนซิออนทางตะวันตกเฉียงเหนือแยกเมืองออกจากประเทศอาร์เจนตินาทางตอนใต้  ส่วนที่เหลือของเมืองล้อมรอบด้วยจังหวัดเซนตรัล

มีประชากร 525,252 คน (พ.ศ. 2559) โดยเขตนครหลวงของเมืองนี้มีชื่อว่า *[[กรันอาซุนซิออน]]* ซึ่งรวมเมืองซานโลเรนโซ เมืองเฟร์นันโดเดลาโมรา เมืองลัมบาเร เมืองลูเก เมืองมาเรียโนโรเกอาลอนโซ เมืองเญมบี และเมืองบียาเอลีซา

อาซุนซิออนเป็นที่ตั้งรัฐบาล เมืองท่าหลัก เมืองอุตสาหกรรมหลัก และศูนย์กลางทางวัฒนธรรมของประเทศ สินค้าออกหลักของอุตสาหกรรมผลิตการ ได้แก่ รองเท้า สิ่งทอ และยาสูบ

## อ้างอิง

หมวดหมู่:เมืองหลวงทางวัฒนธรรมของอเมริกา
หมวดหมู่:เมืองหลวงในทวีปอเมริกาใต้
หมวดหมู่:เมืองในประเทศปารากวัย
มอนเตวิเดโอ

**มอนเตวิเดโอ** (; ) เป็นเมืองหลวง เมืองใหญ่ที่สุด และเมืองท่าหลักของประเทศอุรุกวัย เนื่องจากมีขนาดใหญ่มากกว่าเมืองอื่นในประเทศถึงสองเท่า มอนเตวิเดโอจึงถูกจัดเป็นเอกนคร

มอนเตวิเดโอมีประชากร 1,319,108 คนและเขตเมือง 1,947,604 คน (ข้อมูลปี ค.ศ. 2011) ถือเป็นเมืองหลวงที่อยู่ใต้สุดของอเมริกาและเป็นเมืองที่อยู่ใต้สุดเป็นอันดับที่ 3 ของโลก ตั้งอยู่ทางชายฝั่งทิศใต้ของประเทศ บนชายฝั่งปากแม่น้ำพลาตา ลงสู่มหาสมุทรแอตแลนติก เมืองตกอยู่ภายใต้การปกครองของอังกฤษในเวลาสั้น ๆ ในปี ค.ศ. 1807 และมีส่วนเกี่ยวข้องกับยุทธนาวีในสงครามโลกครั้งที่ 2 ในยุทธนาวีแม่น้ำพลาตา

เมืองนี้ยังเป็นที่ลงนามอนุสัญญามอนเตวิเดโอในปี ค.ศ. 1933 ซึ่งมีประเทศในอเมริกา 19 ประเทศร่วม และเป็นเมืองเจ้าภาพจัดการแข่งขันฟุตบอลโลกครั้งแรกในปี ค.ศ. 1930 

## อ้างอิง

หมวดหมู่:เมืองหลวงในทวีปอเมริกาใต้
หมวดหมู่:เมืองในประเทศอุรุกวัย
หมวดหมู่:มอนเตวิเดโอ
ซันติอาโก

[thumb|300px|[เทือกเขาแอนดีสที่ถูกปกคลุมด้วยหิมะ เหนือย่านกลางกรุงซันติอาโก]]
**ซันติอาโก** (, ) หรือที่รู้จักกันในชื่อ **ซานเตียโกเดชิเล** (, ) เป็นเมืองหลวงและเมืองที่ใหญ่ที่สุดของประเทศชิลี ตั้งอยู่ที่ระดับความสูง 520 เมตร (1,700 ฟุต) ในหุบเขาตอนกลางของประเทศ และเป็นส่วนหนึ่งของแคว้นมหานครซันติอาโก แม้ว่าซันติอาโกจะเป็นเมืองหลวง แต่รัฐสภาแห่งชาติชิลีรวมถึงหน่วยงานราชการทางนิติบัญญัติตั้งอยู่ที่เมืองบัลปาราอิโซ

เกือบสามศตวรรษที่การเจริญเติบโตทางเศรษฐกิจอย่างต่อเนื่องได้เปลี่ยนให้ซันติอาโกเป็นเขตนครหลวงที่สมัยใหม่ที่สุดแห่งหนึ่งในลาตินอเมริกา พร้อม ๆ กับการพัฒนาเขตชานเมืองอย่างกว้างขวาง ศูนย์การค้าหลายสิบแห่ง และสถาปัตยกรรมที่น่าประทับใจ รวมทั้งมีระบบโครงสร้างพื้นฐานที่ดีที่สุดแห่งหนึ่งของลาตินอเมริกาเป็นที่เชิดหน้าชูตา เช่น ซันติอาโกเมโทร (Santiago Metro) และระบบใหม่ "โกสตาเนรานอร์เต (Costanera Norte)" เป็นระบบขนส่งของย่านกลางกรุง เชื่อมระหว่างด้านตะวันออกสุดไปด้านตะวันตกสุดของเขตเมืองภายในเวลา 15 นาที 

นอกจากนี้ ซันติอาโกยังเป็นที่ตั้งสำนักงานใหญ่ของบริษัทสำคัญหลายแห่งและเป็นศูนย์กลางทางการเงินที่สำคัญของภูมิภาคอีกด้วย

## เมืองพี่น้อง-เมืองแฝด
* 20px เม็กซิโกซิตี เม็กซิโก
* 20px กัวยากิล เอกวาดอร์
* 20px บัวโนสไอเรส อาร์เจนตินา
* 20px ไมแอมี สหรัฐ
* 20px มาดริด สเปน
* 20px เซาเปาลู บราซิล
* 20px ซานโฮเซ คอสตาริกา
* 20px ปักกิ่ง จีน
* 20px โบโกตา โคลอมเบีย
* 20px อังการา ตุรกี

## อ้างอิง

## แหล่งข้อมูลอื่น
* เทศบาลนครซันติอาโก

หมวดหมู่:เมืองหลวงทางวัฒนธรรมของอเมริกา
หมวดหมู่:เมืองหลวงในทวีปอเมริกาใต้
หมวดหมู่:เมืองในประเทศชิลี
หมวดหมู่:ซันติอาโก
ลาปาซ

**ลาปาซ** (; ) หรือชื่ออย่างเป็นทางการว่า **นูเอสตราเซญโญราเดลาปัซ** () เป็นเมืองหลวงการบริหารของประเทศโบลิเวีย และเป็นเมืองหลวงของแคว้นลาปาซด้วย ในปี พ.ศ. 2544 กรุงลาปาซมีจำนวนประชากรหนึ่งล้านคน

ลาปาซตั้งอยุ่ในหุบเขาแม่น้ำชูกียาปู เบื้องล่างของที่ราบสูงที่ระดับความสูง 3,600 เมตร (11,811 ฟุต) ส่วนบนที่ราบสูงนั้นเป็นเมืองเอลอัลโตซึ่งเป็นที่ตั้งของท่าอากาศยานนานาชาติ ระบบการขนส่งที่เชื่อมระหว่างสองเมืองได้รับการพัฒนาเมื่อไม่กี่ปีมานี้ ลาปาซมีพิกัดภูมิศาสตร์ตั้งอยู่ที่ 16°30' ใต้ และ 68°8' ตะวันตก (-16.5, -68.1333)

ลาปาซมีชื่อเสียงเรื่องตลาดที่ไม่เหมือนใคร สภาพภูมิประเทศที่แปลกมาก รวมทั้งวัฒนธรรมประเพณี และเป็นเมืองหลวงที่ได้รับการขนานนามอยู่บ่อยครั้งว่าเป็น "ทิเบตแห่งอเมริกา"

## ภูมิอากาศ
ภูมิอากาศแบบเทือกเขาสูง (Highland climate H) แตกต่างออกไปแต่ละพื้นที่ บริเวณที่ราบสูงและเทือกเขาแอนดีสอากาศหนาวเย็น หุบเขาตอนกลางและตอนล่างอากาศปานกลาง ไม่ร้อนไม่หนาวนัก อุณหภูมิและปริมาณน้ำฝนจะเปลี่ยนแปลงไปตามความสูงของพื้นที่และ ที่ตั้ง ทุก ๆ ความสูง 180 เมตร อุณหภูมิจะลดลง 1 องสาเซลเซียส หรือ ทุก ๆ 1,000 เมตร อุณหภูมิจะลดลง 6.4 องศาเซลเซียส มีความแตกต่างใหญ่ระหว่างวันและอุณหภูมิกลางคืน

## อ้างอิง

## แหล่งข้อมูลอื่น

* เทศบาลลาปาซ 
* Weather in La Paz 
* Bolivia Weekly 

หมวดหมู่:เมืองหลวงในทวีปอเมริกาใต้
หมวดหมู่:เมืองในประเทศโบลิเวีย
รายชื่อเมธีวิจัยอาวุโส สกว.

**รายชื่อเมธีวิจัยอาวุโส** โดยสำนักงานกองทุนสนับสนุนการวิจัย (สกว.)

## อ้างอิง
* หนังสือเมธีวิจัยอาวุโส ๒๕๔๗-๒๕๔๘, สำนักงานสนับสนุนกองทุนวิจัย

## ดูเพิ่ม

* รางวัล นักวิทยาศาสตร์ดีเด่นของไทย
* รางวัล นักวิจัยดีเด่นแห่งชาติ
* รางวัลนักเทคโนโลยีดีเด่น
* รางวัลนักวิจัยรุ่นกลางดีเด่น สกว.-สกอ.
* รางวัลนักวิทยาศาสตร์รุ่นใหม่
* รางวัลนักเทคโนโลยีรุ่นใหม่
* รางวัลนักวิจัยรุ่นใหม่ดีเด่น สกว.-สกอ.


เมธีวิจัยอาวุโส
เมธีวิจัยอาวุโส
ริชาร์ด แมดด็อกซ์

frame|Dr.Richard Leach Maddox (ค.ศ.1861 - 1902)

**ริชาร์ด แมดด็อกซ์** (Dr. Richard Leach Maddox) เป็นนักฟิสิกส์ ชาวอังกฤษ เกิดเมื่อ 4 สิงหาคม ค.ศ. 1816 เสียชีวิตเมื่อ 11 พฤษภาคม 1902. Maddox ทำงานเกี่ยวกับ Photo-Micrography และยังเป็นช่างภาพอีกด้วย Maddox ยังเขียนบทความเกี่ยวกับการถ่ายรูปไว้มากมาย

ในปี 1871 Maddox ได้เขียนบทความสำคัญเกี่ยวกับวิทยาศาสตร์การถ่ายภาพลงในหนังสือ British Journal of Photography โดยเสนอให้ใช้วัสดุตัวใหม่ คือ Gelatin มาพัฒนา Plate เก่ารูปแบบแห้ง.

**Dr.Richard Leach Maddox** เป็นผู้ที่คิดค้นกระบวนการ Dry Plate ขึ้นมา  และได้พัฒนาการนำ Gelatin มาใช้แทน Collodion ไม่ใช้เพราะการทำ Wet Plate ยากหรือว่าไม่ดี แต่เป็นเพราะเขาไม่สามารถทนกลิ่นของ สารอีเธอร์ ที่ใช้ละลาย Collodion ได้  ทำให้ Dr.Richard Maddox สุขภาพแย่

## กระบวนการ Gelatin Dry Plate
# นำ Gelatin มาแช่นน้ำจนเปียกชุ่ม เพื่อใหมันอ่อนตัวและรอจนกระทั่ง Gelatin ละลายหมดในน้ำ
# เติมสารแคดเมียมโบรไมด์ ลงในน้ำยา Gelatin
# ตามด้วยน้ำยาเงินในเตรท (Silver Nitrate)
# แล้วนำน้ำยานี้ไปฉาบลงบนแผ่นกระจกแล้วผึ่งให้แห้งในห้องมืด

ในปี 1878 **Charles Bennet** ได้ปรับปรุงการทำ Dry Plate โดยเอา Plate ที่ฉาบแล้วมาล้างในขณะที่ Gelatin ยังแห้งไม่ สนิททั้งนี้เพื่อชะล้างเอาเกลือเงินที่อยู่ใน Emulsionออกให้หมด เพราะถ้าทิ้งไว้จะตกผลึกแข็งตัวอยู่ที่ผิวของ Plate ทำให้ Plate มีตำหนิ 
Charles Bennet ได้ปรับปรุงเกี่ยวกับความไวแสงให้ Plate มีความไวแสงมากขึ้น โดยนำ Emulsion ไปทำให้สุกโดยใช้ความร้อนหลังจากล้าง Emulsion แล้ว ทำให้สามารถใช้ Plate แห้งถ่ายภาพด้วยความเร็วถึง 1/25 วินาทีและได้ เนกาติฟ ออกมาเป็นผลดี จากการค้นพบนี้วงการ
ถ่ายภาพทึ่งเป็นอย่างยิ่ง

ในช่วงนี้เองมีผู้ประกอบการพยายามลงทุนพัฒนา Dry Plate และมีร้านประเภท Photo finishing เกิดมากมายเพื่อบริการแก่ช่างภาพ โดยเฉพาะช่างภาพสมัครเล่น
  
**ในปี 1901 Dr.Richard Leach Maddox ยังได้รับเหรียญรางวัล Royal Photographic Society’s** จากผลงานที่เขาทำ
ไปสู่พื้นฐานของอุตสาหกรรม Dry Plate แต่ Maddox ไม่ได้จดสิทธิบัตรของกระบวนการนี้ไว้ แต่ความคิดของ Maddox มีการนำไปพัฒนา
ต่อไปอีกและทำขายอย่างแพร่หลายในท้องตลาด

## ข้อดีของ Dry Plate
* ช่างภาพไม่ต้องทำ Plate เอง
* ช่างภาพไม่ต้องทรมานร่างกาย อยู่ในห้องมือตลอดเวลา
* ไม่ต้องรีบล้างหลังจากถ่ายเสร็จแล้วหรืออาจะจะส่งไปให้คนอื่นล้างก็ได้
* มีมาตรฐานและคุณภาพดีขึ้น
* มีกล้องประเภทใหม่ๆออกมามากขึ้น
ปลาพลวง (สกุล)

**ปลาพลวง** เป็นสกุลของปลาน้ำจืดขนาดกลางที่ค่อนข้างไปทางใหญ่สกุลหนึ่ง ใช้ชื่อสกุลว่า *Neolissochilus* (/นี-โอ-ลิส-โซ-คิล-อัส) ในวงศ์ปลาตะเพียน (Cyprinidae) 

สกุลนี้ถูกแยกออกจากสกุลปลาเวียน (*Tor* spp.) ในปี ค.ศ. 1985 โดยวอลเตอร์ เรนโบธ นักมีนวิทยาชาวอเมริกัน โดยมีลักษณะที่สำคัญทางอนุกรมวิธานคือ ลำตัวยาวแบนข้าง จะงอยปากสั้นและทู่ ปากมีขนาดปานกลางยืดหดได้ ริมปากบนค่อนข้างหนา ริมฝีปากล่างบาง ส่วนกลางปากล่างเชื่อมติดกับเอ็นคาง ด้านข้างมีร่องคั่นระหว่างริมปากบนขากรรไกร เกล็ดมีขนาดใหญ่ ตามแนวเส้นข้างลำตัวมีเกล็ด 24–29 แถว รอดคอดหางมีเกล็ด 12 แถว มีหนวด 2 คู่ มีตุ่มแบบเม็ดสิวทั้งสองข้างของจะงอยปาก ในตัวผู้ ก้านครีบเดี่ยวก้านสุดท้ายของครีบหลังมีขอบเรียบ มีก้านครีบแขนง 9 ก้าน

## [[Species|ชนิด]]
**[[Neolissochilus acutirostris]]* Arunachalam, Sivakumar & Murugan, 2017
* *[[Neolissochilus baoshanensis]]* (Chen & Yang, 1999)
* *[[Neolissochilus benasi]]* (Pellegrin & Chevey, 1936)
* *[[Neolissochilus blythii]]* (Day, 1870)
* *[[Neolissochilus compressus]]* (Day, 1870)
* *[[Neolissochilus dukai]]* (Day, 1878)
* *[[Neolissochilus hendersoni]]* (Herre, 1940)
* *[[Neolissochilus heterostomus]]* (Chen & Yang, 1999)
* *[[Neolissochilus hexagonolepis]]* (McClelland, 1839) 
* *[[Neolissochilus hexastichus]]* (McClelland, 1839)
* *[[Neolissochilus longipinnis]]* (Weber & de Beaufort, 1916)
* *[[Neolissochilus micropthalmus]]* Arunachalam, Sivakumar & Murugan, 2017 
* *[[Neolissochilus minimus]]* Arunachalam, Sivakumar & Murugan, 2017
* *[[Neolissochilus namlenensis]]* (Nguyen & Doan, 1969)
* *[[Neolissochilus nigrovittatus]]* (Boulenger, 1893)
* *[[Neolissochilus paucisquamatus]]* (Smith, 1945)
* *[[Neolissochilus soro]]* (Valenciennes, 1842)
* *[[Neolissochilus soroides]]* (Duncker, 1904)
* *[[Neolissochilus spinulosus]]* (McClelland, 1845)
* *[[Neolissochilus stevensonii]]* (Day, 1870)
* *[[Neolissochilus stracheyi]]* (Day, 1871)
* *[[Neolissochilus subterraneus]]* Vidthayanon & Kottelat, 2003
* *[[Neolissochilus sumatranus]]* (Weber & de Beaufort, 1916)
* *[[Neolissochilus tamiraparaniensis]]* Arunachalam, Sivakumar & Murugan, 2017
* *[[Neolissochilus thienemanni]]* (Ahl, 1933)
* *[[Neolissochilus tweediei]]* (Herre & Myers, 1937)
* *[[Neolissochilus vittatus]]* (Smith, 1945)
* *[[Neolissochilus wynaadensis]]* (Day, 1873)

## อ้างอิง

หมวดหมู่:วงศ์ปลาตะเพียน
หมวดหมู่:สกุลปลาพลวง
ปลาเวียน

**ปลาเวียน** เป็นปลาน้ำจืดชนิดหนึ่งจำพวกมาห์เซียร์ มีชื่อวิทยาศาสตร์ว่า *Tor tambroides* อยู่ในวงศ์ปลาตะเพียน (Cyprinidae) เป็นปลาในวงศ์ปลาตะเพียนขนาดใหญ่ชนิดหนึ่ง รูปร่างลักษณะคล้ายปลาพลวงหิน (*Neolissochilus stracheyi*) ซึ่งอยู่ในตระกูลเดียวกัน เว้นแต่ริมฝีปากบนมีแผ่นหนังยื่นออกมาทำให้ดูคล้ายจะงอยปากงุ้มลง และรูปร่างลำตัวที่เพรียวกว่า ขนาดเฉลี่ยโดยทั่วไปประมาณ 60 เซนติเมตร ขนาดใหญ่สุดที่พบ 1 เมตร
left|thumb|ส่วนหัว
อาศัยตามแหล่งน้ำสะอาดตามต้นน้ำลำธาร มีพฤติกรรมในอพยพย้ายถิ่นลงมาทางปากแม่น้ำในฤดูฝน ตามรายงานพบว่า ปลาที่อาศัยในแม่น้ำแม่กลอง เมื่อถึงฤดูฝนจะว่ายตามกระแสน้ำลงไปจนถึงปากนี้ ซึ่งชาวบ้านเรียกว่า "ปลาเหล แม่น้ำ" นานประมาณ 4–8 สัปดาห์ จากนั้นจะหวนกลับไปยังต้นน้ำ แสวงหาสถานที่อันเหมาะสมเพื่อผสมพันธุ์ จะวางไข่ในช่วงเดือนมิถุนายนและกรกฎาคม

ปลาเวียนเคยเป็นปลาที่ขึ้นชื่อของจังหวัดเพชรบุรี และถือเป็นปลาประจำจังหวัด เพราะมีเนื้อนุ่มละเอียด มีไขมันสะสมในเนื้อมาก แต่ปัจจุบันพบได้น้อยจนแทบกล่าวได้ว่าหมดไปแล้ว เนื่องจากสภาพแวดล้อมถูกทำลาย 

ปัจจุบันศูนย์วิจัยและพัฒนาประมงน้ำจืดเพชรบุรี กรมประมง สามารถเพาะขยายพันธุ์ได้แล้วด้วยการรวบรวมพ่อแม่ปลาจากธรรมชาติ โดยมีวิธีการขยายพันธุ์ 2 วิธี คือ การเพาะพันธุ์แบบกึ่งธรรมชาติด้วยการเลี้ยงในระบบที่เลียนแบบธรรมชาติ ความสมบูรณ์ของพ่อแม่ปลาจะอยู่ในช่วงเดือนพฤศจิกายน–กุมภาพันธ์ ปลาแม่ที่พร้อมจะวางไข่จะมีการสลัดไข่ จึงนำมารีดผสมกับน้ำเชื้อของปลาตัวผู้ ไข่จะฟักเป็นตัวในเวลาประมาณ 72–96 ชั่วโมง และการเพาะพันธุ์ด้วยวิธีการฉีดฮอร์โมน

## อ้างอิง

## แหล่งข้อมูลอื่น
* Sawika Kunlapapuk and Sitthi Kulabtong. 2011. Breeding, Nursing and Biology of Thai Mahseer (Tor tamboides) in Malaysia: An Overview. Journal of Agricultural Science and Technology A1: 1214-1216.
* รูปและข้อมูลปลาเวียน

เวียน
เวียน
เวียน
เวียน
เวียน
เวียน
เวียน
หมวดหมู่:สัตว์น้ำประจำจังหวัดของไทย
ชาลส์ วีตสโตน

thumb|250px|ชาลส์ วีตสโตน

เซอร์**ชาลส์ วีตสโตน** () เกิดเมื่อวันที่ 6 กุมภาพันธ์ ค.ศ. 1802 ที่เทศมณฑลกลอสเตอร์เชอร์ (Gloucestershire) ในประเทศอังกฤษ และเสียชีวิตในวันที่ 19 ตุลาคม ค.ศ. 1875
Wheatstone คือนักฟิสิกส์ชาวอังกฤษผู้ซึ่งคิดค้นเครื่องวัดแรงต้านทานไฟฟ้า ซึ่งเป็นอุปกรณ์ที่สามารถใช้วัดแรงต้านทานไฟฟ้าได้อย่างถูกต้องแม่นยำ และใช้กันอย่างแพร่หลายในหองทดลองทางวิทยาศาสตร์ นอกจากนี้เขายังมีสิ่งประดิษฐ์อื่น ๆ อีกได้แก่ หีบเพลงชักขนาดเล็กและกล้อง 3 มิติ

ใน ค.ศ. 1834 เขาได้รับการแต่งตั้งให้เป็นศาสตร์จารย์ผู้เชี่ยวชาญด้านปรัชญาที่สถาบัน King’s College ในเมืองลอนดอน และในปีเดียวกันนั้นเขาได้ใช้กระจกซึ่งสามารถหมุนได้ในการทดลองเพื่อใช้วัดหาอัตราความเร็วของกระแสไฟฟ้าตัวนำของกระแสไฟต่าง ๆ และในภายหลังกระจกชนิดนี้ได้นำมาใช้ในการหาค่าความเร็วของแสง โดย 3 ปีต่อมา ผลงานชิ้นถูกนำไปจดสิทธิบัตรโดย Sir William Fothergill Cooke แห่งอังกฤษ ในปี ค.ศ. 1843 จากคำแนะนำของนักวิทยาศาสตร์ชาวอังกฤษ Samuel Christie ได้สร้างเรื่องวัดแรงต้านทานกระแสไฟฟ้า หรือที่เรียกว่าสะพานไฟ และเป็นที่นิยมใช้กันอย่างแพร่หลายมากในตอนนั้น ต่อมาภายหลังในปี ค.ศ. 1868 เขาได้เลื่อนบรรดาศักดิ์ให้เป็นอัศวินแห่งอังกฤษ

ใน ค.ศ. 1838 เขาได้อธิบายทฤษฎีเกี่ยวกับการมองภาพ 3 มิติ กระจกในการทำกล้อง 3 มิติ ต้องสามารถมองเห็นภาพที่อยู่ในมุมกลับกัน ข้อดีอุปกรณ์ตัวนี้คือ มันสามารถที่จะใช้กับรูปภาพขนาดใหญ่ได้ ซึ่งนำมาใช้กันอย่างแพร่หลายจนถึงปัจจุบัน เช่น การฉายกล้องเอกซเรย์ และการถ่ายภาพทางอากาศมันกลายเป็นสิ่งที่น่าดีใจว่า หลักการของภาพ 3 มิติ ได้นำมาใช้ทางด้านกระบวนการถ่ายภาพด้วย และผู้ที่มีส่วนร่วมกับการประดิษฐ์กล้องนี้คือ วีตสโตนผู้ซึ่งในเดือนมิถุนายน ค.ศ. 1838 ได้ให้คำจำกัดความไว้กับ Royal Scottish Society of Arts เกี่ยวกับการมองเห็นโดยใช้อุปกรณ์ตัวนี้ว่า “ฉันคิดว่ามันควรใช้ชื่อว่า Stereoscope” ซึ่งเอาไว้ใช้แสดงลักษณะรูปร่างของของแข็ง กล้อง 3 มิติ และเครื่องวัดความต้านทานไฟฟ้า ตอนนี้ได้ถูกเก็บรักษาไว้ในพิพิธภัณฑ์วิทยาศาสตร์ในกรุงลอนดอน กล้อง 3 มิตินี้ถูกตั้งไว้ในพิธภัณฑ์วิทยาศาสตร์ก่อนที่ Sir David Brewster สามารถค้นพบกล้องส่องทางไกลและกล้องถ่ายภาพ 3 มิติตัวแรกถูกผลิตออกมา 11 ปี

หมวดหมู่:นักฟิสิกส์ชาวอังกฤษ
หมวดหมู่:เซอร์
อีเรช

**อีเรช** (อังกฤษ: Eresh) เป็นตัวละครจากเกมเก็นโซซุยโคเด็น ปรากฏตัวออกมาในภาค V

## ข้อมูลส่วนตัว
ชื่อ: อีเรช 
ดวงดาวประจำตัว: เท็นฟุ (Tenfu) 
บ้านเกิด: ไม่ปรากฏ 
อายุ: ไม่ปรากฏ 
เผ่าพันธุ์: มนุษย์ (?) 
รูนที่ถือครอง: รูนประตูด้านนอก (Pale Gate Rune), รูนแห่งการคืนชีพ (Resurrection Rune) 
ครอบครัว: ไม่ปรากฏ 
สถานะ: จอมเวทย์ 
สถานที่อยู่ปัจจุบัน: ไม่ปรากฏ 
สงครามที่เข้าร่วม: สงครามกลางเมืองในฟาเลนา 

## ประวัติ
บุคคลผู้มีประวัติเป็นปริศนา ไม่มีใครทราบประวัติที่แท้จริงเกี่ยวกับเธอมากนัก แต่คาดว่าอีเรชได้รู้จักกับจีนเป็นเวลานานและเรียกจีนว่าเป็นสหาย (comrade) เราสามารถพบเธอได้ที่หลุมใหญ่ทางเหนือของเมืองเรนวอลล์ (Rainwall) หลังจากที่พบกันนั้นอีเรชจะพาเจ้าชายและจีนลงไปยังเมืองที่อยู่ลึกลงไปในซากปรักหักพัง ภายในส่วนที่ลึกที่สุดเราจะพบกับผู้ปกป้องซากปรักหักพังนั้น เชสเฟสก้า (Shepcesska) หลังจากที่เราสามารถเอาชนะเชสเฟสก้าได้ อีเรชจึงจะเข้าเป็นพวกกับเรา

## วิธีการนำเป็นพวก
; ซุยโคเด็นภาค V: หลังจากได้จีนเป็นพวกแล้ว ให้พาจีนไปยังหลุมใหญ่ทางเหนือ

หมวดหมู่:เก็นโซซุยโคเด็น
เอวเซบิโอ เอสปินัล

**เอวเซบิโอ เอสปินัล** () เป็นนักมวยสากลชาวโดมินิกัน เกิดเมื่อวันที่ 14 พฤศจิกายน พ.ศ. 2506 สถิติการชก 16 ครั้ง ชนะ 13 (น็อก 11) เสมอ 2 แพ้ 1

## เกียรติประวัติ
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นจูเนียร์แบนตัมเวต WBA, 21 พ.ย. 2527 แพ้น็อกเขาทราย แกแล็คซี่ ยก 5 ที่เวทีราชดำเนิน 

## อ้างอิง
* http://www.boxrec.com/boxer_display.php?boxer_id=002302

หมวดหมู่:นักมวยสากลชาวโดมินิกัน
ชุดตัวอักษรยูการิต

right|thumb|300px|อักษรยูการิต
**ชุดตัวอักษรยูการิต** ตั้งชื่อตามนครรัฐยูการิตซึ่งใช้อักษรนี้ คาดว่าน่าจะประดิษฐ์ขึ้นเมื่อราว 857 ปี ก่อนพุทธศักราช นครรัฐนี้ปรากฏขึ้นเมื่อ 857 ปี ก่อนพุทธศักราช ถูกทำลายลงเมื่อราว 637–627 ปี ก่อนพุทธศักราช การค้นพบนครรัฐนี้ เริ่มเมื่อ พ.ศ. 2471 โดยชาวนาซึ่งพบหลุมฝังศพโบราณใกล้ ราส ชามราห์ ทางเหนือของซีเรีย กลุ่มนักโบราณคดีชาวฝรั่งเศสนำโดย Clavde F.A. Schaeffer เริ่มขุดค้นเมื่อ พ.ศ. 2472

## ลักษณะ
อักษรยูการิตเป็นอักษรรูปลิ่ม มีรูปลักษณ์คล้ายคลึงกับอักษรรูปลิ่มอื่น ๆ ระบบเสียงมีพื้นฐานมาจากชุดตัวอักษรเคนันและชุดตัวอักษรฟินิเชีย เขียนจากซ้ายไปขวา

## ใช้เขียน
* ภาษายูการิต ซึ่งใกล้เคียงกับภาษาฟินิเชีย ใช้พูดในนครรัฐยูการิต ทางเหนือของซีเรีย

## อ้างอิง
* อักษรยูการิต -omniglot

## แหล่งข้อมูลอื่น

* http://www.mazzaroth.com/ChapterThree/UgariticWriting.htm 
* http://www.unicode.org/charts/PDF/U10380.pdf
* https://listhost.uchicago.edu/pipermail/ane/2004-November/015436.html (Brian Colless - version 1)
* https://listhost.uchicago.edu/pipermail/ane/2004-November/015476.html (Brian Colless - version 2)

ยูการิต
ภาษาแอราเมอิกใหม่

**ภาษาแอราเมอิกใหม่** หรือ **ภาษาแอราเมอิกสมัยใหม่** เป็นวิธภาษาของภาษาแอราเมอิกที่พัฒนาขึ้นในสมัยกลางตอนปลายถึงสมัยใหม่ตอนต้น และยังคงปรากฏเป็นภาษาถิ่น (ภาษาพูด) ในชุมชนที่พูดภาษาแอราเมอิกสมัยใหม่ในปัจจุบัน การจำแนกภาษาแอราเมอิกใหม่เป็นหัวข้อที่นักวิชาการในด้านแอราเมอิกศึกษา (Aramaic studies) สนใจเป็นพิเศษ โดยเสนอการจำแนกออกเป็นกลายแบบ เช่น สอง (ตะวันตกและตะวันออก), สาม (ตะวันตก, กลาง และตะวันออก) หรือสี่ (ตะวันตก, กลาง, ตะวันออกเฉียงเหนือ และตะวันออกเฉียงใต้) กลุ่มหลัก

ในด้านภาษาศาสตร์สังคม ภาษาแอราเมอิกใหม่ได้รับการจำแนกตามเกณฑ์ภาษาศาสตร์ชาติพันธุ์และภาษาศาสตร์ศาสนาหลายแห่ง ครอบคลุมหลายเชื้อชาติและศาสนา และครอบคลุมกลุ่มที่นับถือศาสนาคริสต์, ยูดาห์, มันดาอี และอิสลาม

## อ้างอิง

## ข้อมูล

* 
* 
* 
* 
* 

## แหล่งข้อมูลอื่น

* Helen Younansardaroud: Bibliographie zu neuaramäischen Dialekten
* Aramaic Dictionary&nbsp;– search the online dictionary using English or Aramaic words, including many other options.
* Sureth&nbsp;– French/English Dictionary

แอราเมอิกใหม่
พันธ์ทิพย์ แก้วสุริยะ

**พันธ์ทิพย์ แก้วสุริยะ**  อดีตนักมวยชาวไทย มีสถิติการชกทั้งหมด 12 ครั้ง ชนะ 5 (น็อค 2) เสมอ 1 แพ้ 6  

## ประวัติ
พันธ์ทิพย์ แก้วสุริยะ เป็นนักมวยสากลอาชีพชาวไทย เป็นคู่ท้าชิงแชมป์โลกในรุ่นฟลายเวทของ ชาติชาย เชี่ยวน้อย แชมป์โลกคนที่ 2 ของไทย ซึ่งถือว่าเป็นศึกสายเลือดครั้งแรกในประวัติศาสตร์วงการมวยสากลของไทย

พันธ์ทิพย์เป็นนักมวยถนัดซ้าย และยังเป็นนักศึกษาอยู่ขณะชกมวยอาชีพไปด้วย จึงได้ฉายาว่า "เสือหมัดซ้าย" หรือ "ขวัญใจนักเรียน" มีผู้จัดการคือ จวน สุริยกุล เคยเป็นแชมป์ฟลายเวทของเวทีลุมพินี และกลายเป็นนักมวยที่มีชื่อเสียงขึ้นมา จึงถูกจับประกบให้ชกกับชาติชาย โดย "พญาอินทรี" เทียมบุญ อินทรบุตร โปรโมเตอร์ชื่อดังในเวลานั้น โดยที่พระบาทสมเด็จพระมหาภูมิพลอดุลยเดชมหาราช บรมนาถบพิตร ได้เสด็จมาทอดพระเนตรการชกครั้งนี้ด้วยพระองค์เอง ซึ่งผลปรากฏว่าพันธ์ทิพย์เป็นฝ่ายแพ้น็อกชาติชายไปเพียงยกที่ 3 เท่านั้นเอง และหลังการชกชาติชายถึงกับร้องไห้ออกมาด้วยความเสียใจ เนื่องจากทั้งคู่ถือเป็นเพื่อนสนิทกัน

เมื่อแพ้แก่ ชาติชาย เชี่ยวน้อย พันธ์ทิพย์ก็ยังชกมวยต่อไปอีก 3 ครั้ง แต่แพ้ทั้งหมด จึงแขนนวมและเดินทางไปต่อศึกษาด้านคอมพิวเตอร์ที่สหรัฐอเมริกา จบกลับมาทำงานให้แก่องค์การโทรศัพท์แห่งประเทศไทย จนกระทั่งเกษียณ ปัจจุบัน พันธ์ทิพย์ได้เปิดกิจการส่วนตัวเป็นร้านขายเสื้อผ้ากีฬา

## เกียรติประวัติ
*แชมป์ฟลายเวทเวทีลุมพินี
* เคยชิงแชมป์ต่อไปนี้แต่ไม่สำเร็จ
** ชิงแชมป์ภาคฯรุ่นฟลายเวทเมื่อ 29 พ.ย. 2507 แพ้คะแนน สึโยชิ นากามูระ (ญี่ปุ่น) ที่ ญี่ปุ่น
** ชิงแชมป์โลกรุ่นฟลายเวท WBC เมื่อ 26 ก.ค. 2510 แพ้น็อค ชาติชาย เชี่ยวน้อย ยก 3 ที่ อินดอร์สเตเดียม หัวหมาก
## อ้างอิง

## แหล่งข้อมูลอื่น
* สถิติการชก boxrec.com 

หมวดหมู่ :นักมวยสากลชาวไทยรุ่นฟลายเวท
หมวดหมู่:บุคคลจากอำเภอท่าบ่อ
ต้องตา เกียรติวายุภักษ์

**ต้องตา เกียรติวายุภักษ์ ** มีชื่อจริงว่า **สุพัฒน์ พลชารี** เป็นชาวจังหวัดอุดรธานี มีสถิติการชก 12 ครั้ง ชนะ 6 (น็อค 3) แพ้ 6

ต้องตา เกียรติวายุภักษ์ เป็นอดีตนักมวยที่ทางกลุ่มผู้สนับสนุน คือ สนอง รักวานิช และเทียมบุญ อินทรบุตร ต้องการจะปั้นให้เหมือนกับแสนศักดิ์ เมืองสุรินทร์ ซึ่งเป็นนักมวยชื่อดังขณะนั้น โดยชกในพิกัดเดียวกัน เป็นนักมวยถนัดซ้ายเหมือนกัน ซ้ำยังไว้ทรงผมและหนวดทรงเดียวกันอีก แต่ไม่ประสบความสำเร็จในการชิงแชมป์โลกเหมือนแสนศักดิ์ 

## เกียรติประวัติ
* เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBA รุ่นไลท์เวลเตอร์เวท เมื่อ 28 เม.ย. 2521 แพ้น็อค อันโตนิโอ เซร์บันเตส (โคลัมเบีย) ยก 6 ที่ จ. อุดรธานี
** ชิงแชมป์ OPBF รุ่นเวลเตอร์เวทเมื่อ 31 ตุลาคม 2524 แพ้น็อค ฮวาง ชุงแจ (เกาหลีใต้) ยก 2 ที่ เกาหลีใต้

## อ้างอิง
* สถิติการชก boxrec.com 

หมวดหมู่:นักมวยสากลชาวไทยรุ่นซูเปอร์ไลท์เวท 
หมวดหมู่:บุคคลจากจังหวัดอุดรธานี‎‎
ใหม่ ธนบุรีฟาร์ม

**ใหม่ ธนบุรีฟาร์ม** มีชื่อจริงว่า **ปรีชา ชำนาญแทน** เกิดเมื่อปี พ.ศ. 2498 ที่จังหวัดนครศรีธรรมราช

## มวยไทย
ใหม่เริ่มหัดชกมวยไทยครั้งแรกกับอาจนอายุ 13 ปีจึงออกตระเวนชกมวยในชื่อ ศรงาม ศิษย์ศรสิงห์ เข้ามาชกมวยในกรุงเทพฯเมื่อ พ.ศ. 2512 แต่เนื่องจากเป็นมวยรุ่นเล็ก ที่แฟนมวยยุคนั้นไม่ให้ความนิยม ใหม่จึงไม่ได้ขึ้นชกบ่อยนักจนรู้สึกเบื่อ จึงเลิกชก ไปทำงานที่โรงงานน้ำตาลไทยรุ่งเรือง

## มวยสากลสมัครเล่น
ระหว่างทำงานที่โรงงานน้ำตาล ใหม่ขึ้นชกมวยสากลสมัครเล่นในกีฬาแห่งชาติที่ จังหวัดนครปฐม ได้เหรียญทองในรุ่นไลท์ฟลายเวท ทำงานที่โรงงานน้ำตาลได้ 5 ปีก็ลาออก ไปช่วยพี่ ๆ ดูแลงานเกี่ยวกับพลาสติกที่ฝั่งธนบุรี

## มวยสากลอาชีพ
เมื่อมาทำงานอยู่ฝั่งธนบุรีนี่เอง ใหม่อาสาเป็นคู่ลงนวมให้นักมวยในค่ายธนบุรีฟาร์ม จนตึ๋ง ตลาดพลู หัวหน้าค่ายเห็นแววจึงชวนใหม่มาชกมวยสากลอาชีพ ซึ่งใหม่แสดงฝีมือได้อย่างยอดเยี่ยม จนได้ครองแชมป์มวยสากลเวทีลุมพินีในรุ่นไลท์ฟลายเวท

ขณะนั้นเป็นช่วงที่สภามวยโลกจัดตั้งตำแหน่งแชมป์โลกรุ่นสตอร์วเวทขึ้นมาใหม่และอนุมัติให้มีการชิงแชมป์ที่ว่าง "บิ๊กอึ่ง" สหสมภพ ศรีสมวงศ์เลือกใหม่ไปชิงแชมป์รุ่นนี้ที่ว่างกับฮิโรกิ อิโอกะ ที่ญี่ปุ่น แต่ใหม่ทำไม่สำเร็จเป็นฝ่ายแพ้คะแนนกลับมา กลับจากญี่ปุ่นใหม่ชกชนะรวดอีก 5 ครั้ง จนมีโอกาสได้ชิงแชมป์มวยสากลเวทีราชดำเนินรุ่นไลท์ฟลายเวท แต่เป็นฝ่ายแพ้น็อค เด่น ชูวัฒนะ ยก 3 จึงแขวนนวมเลิกชกมวยไปตั้งแต่บัดนั้น

หลังจากแขวนนวม ใหม่หันไปเป็นเทรนเนอร์อยู่ระยะหนึ่งแต่ไม่สำเร็จ ปัจจุบันใหม่ช่วยกิจการโต๊ะสนุกเกอร์ของน้องสาวที่ จังหวัดนครปฐม

## เกียรติประวัติ
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกที่ว่างรุ่นสตอร์วเวท WBC เมื่อ 18 ต.ค. 2530 แพ้คะแนน ฮิโรกิ อิโอกะ (ญี่ปุ่น) ที่ โอซากะ , ญี่ปุ่น

## อ้างอิง
* ชายพจน์. มวยดังไทยแลนด์: ใหม่ ธนบุรีฟาร์ม แชมป์ไลท์ฟลายเวทลุมพินี มีบุญได้แค่ชิงแชมป์โลก. นิตยสารมวยโลก. ฉบับที่ 1190 มิถุนายน 2550 หน้า 20-21
* สถิติการชก boxrec.com 

หมวดหมู่:นักมวยจากจังหวัดนครศรีธรรมราช
หมวดหมู่:นักมวยสากลชาวไทยรุ่นมินิมัมเวท
หมวดหมู่:นักมวยสากลสมัครเล่นชาวไทย
หมวดหมู่:ผู้ฝึกสอนมวยสากล
โครงการพัฒนาแห่งสหประชาชาติ

**โครงการพัฒนาแห่งสหประชาชาติ** ( ย่อว่า **UNDP**) เป็นหน่วยงานขององค์การสหประชาชาติที่มีภารกิจในการช่วยเหลือประเทศต่าง ๆ ในการขจัดความยากจน ตลอดจนบรรลุการเติบโตทางเศรษฐกิจที่ยั่งยืนและการพัฒนาทรัพยากรมนุษย์ UNDP ให้ความสำคัญกับการสร้างขีดความสามารถของท้องถิ่น เพื่อมุ่งไปสู่การพึ่งพาตนเองและความรุ่งเรืองในระยะยาว

UNDP มีสำนักงานใหญ่ตั้งอยู่ที่สำนักงานใหญ่สหประชาชาติในนครนิวยอร์ก ถือเป็นหน่วยงานช่วยเหลือด้านการพัฒนาที่ใหญ่ที่สุดของสหประชาชาติ โดยมีสำนักงานใน 177 ประเทศ และได้รับเงินทุนสนับสนุนทั้งหมดจากการบริจาคโดยสมัครใจของรัฐสมาชิกสหประชาชาติ

## หมายเหตุ


## อ้างอิง

## แหล่งข้อมูลอื่น

*
*Mitcham, Chad J., *[http://adb.anu.edu.au/biography/jackson-sir-robert-gillman-20715/text31511 Jackson, Sir Robert Gillman (1911-1991)]*, Australian Dictionary of Biography, National Centre of Biography, Australian National University, published online 2016, accessed online 5 September 2017.

หมวดหมู่:สหประชาชาติ
หมวดหมู่:องค์การระหว่างประเทศ
หมวดหมู่:ทบวงการชำนัญพิเศษแห่งสหประชาชาติ
หมวดหมู่:องค์การที่ก่อตั้งในปี พ.ศ. 2508
หมวดหมู่:นครนิวยอร์ก
พยัคฆ์ นครหลวงโปรโมชั่น

**พยัคฆ์ นครหลวงโปรโมชั่น** มีชื่อจริงว่า **กิตติชัย ปรีชา** เกิดเมื่อวันที่ 20 กันยายน พ.ศ. 2519 ที่ตำบลจันดี อำเภอฉวาง จังหวัดนครศรีธรรมราช สถิติการชก 19 ครั้ง ชนะ 14 (น็อค 3)แพ้ 5

## แชมป์ลุมพินี
พยัคฆ์เริ่มชกมวยไทยตั้งแต่อายุ 12 ปี โดยหัดมวยกับพี่ชายที่เป็นนักมวยชื่อลูกเป็ด ศักดิ์บุญธรรม เริ่มแรกพยัคฆ์ขึ้นชกมวยในชื่อ "กิตติชัย ศิษย์บุญธรรม" ชกมวยในแถวบ้านเกิดจนโด่งดัง อ๊อด จันดี จึงพามาฝากไว้ที่ค่ายมวยของใหม่ เมืองคอน ได้ขึ้นชกมวยสากลอย่างจริงจังในชื่อ "สายน้ำ จันดีโลหะ" จนได้เป็นแชมป์มวยสากลรุ่นมินิฟลายเวทของเวทีลุมพินี

## ย้ายสังกัด: ได้ชิงแชมป์โลก
ต่อมา สุชาติ พิสิฐวุฒินันท์ ผู้จัดการของวีรพล นครหลวงโปรโมชั่น ได้ซื้อตัวสายน้ำจากอ๊อด จันดีมาสร้างสรรค์และเปลี่ยนชื่อใหม่เป็น พยัคฆ์ นครหลวงโปรโมชั่น ประเดิมชกในสังกัดใหม่ได้ 4 ครั้ง ก็มีโอกาสได้ไปชิงแชมป์โลกรุ่นสตรอเวท WBC ในฐานะรองแชมป์​โลก​อันดับ​ 9 กับริการ์โด โลเปซ เจ้าของแชมป์​ ที่สหรัฐ แต่ทำไม่สำเร็จ แพ้ทีเคโอไปในยกที่ 3 

หลังจากแพ้กลับมา พยัคฆ์ยังได้รับการสับสนุนต่อไป เนื่องจากในขณะนั้นมีข่าวออกมาเรื่อย ๆ ว่า ริการ์โด โลเปซ จะสละตำแหน่งและเลื่อนรุ่น สหสมภพ ศรีสมวงศ์ ผู้แทนของ WBC ในประเทศไทย จึงหมายมั่นจะผลักดันพยัคฆ์ให้เป็นรองแชมป์โลกอันดับสูงเพื่อรอชิงแชมป์ว่าง จนวันที่ 19 พฤศจิกายน พ.ศ. 2540 พยัคฆ์ได้ขึ้นชกตัดเชือกกับชาติ เกียรติเพชร เพื่อหาผู้ชนะไปชิงแชมป์เฉพาะกาลรุ่นสตรอเวท WBC กับร็อคกี้ หลิน รองแชมป์โลกอันดับหนึ่งชาวไต้หวัน เพื่อรอเวลาที่โลเปซจะสละตำแหน่ง ผลการชกปรากฏว่าพยัคฆ์ใช้ชั้นเชิงชกชนะคะแนนชาติไปได้ทั้งที่ตัวเองถูกชกลงไปนับแปดถึงสองครั้ง อย่างไรก็ดี โลเปซไม่ได้สละตำแหน่งตามที่คาดไว้ การชิงแชมป์เฉพาะกาลต้องเลื่อนออกไป พยัคฆ์ไม่ได้ขึ้นชกมวยอีกเลย แขวนนวมไปโดยปริยาย

การชกตัดเชือกเพื่อหาตัวแทนไปชิงแชมป์เฉพาะกาลได้จัดขึ้นอีกครั้งในเดือนมีนาคม พ.ศ. 2541 หลังจากพยัคฆ์แขวนนวมไปแล้ว ผลปรากฏว่า วันดี จ.เจริญ ชนะคะแนน หลักชัย เดชากุล ได้ไปชิงแชมป์เฉพาะกาลที่ญี่ปุ่นในเดือนสิงหาคมปีเดียวกัน และเป็นฝ่ายชนะคะแนนร็อคกี้ หลิน ได้ครองแชมป์ในที่สุด

## เกียรติประวัติ
* เคยชิงแชมป์ต่อไปนี้แต่ไม่สำเร็จ
** ชิงแชมป์เงารุ่นมินิมั่มเวท IBF เมื่อ 22 ธ.ค. 2537 แพ้น็อค ยก 3 โดมิงกุส ซิวาเลตเต้ (อินโดนีเซีย) ที่ อินโด
** ชิงแชมป์โลกรุ่นสตรอเวท WBC เมื่อ 30 มิ.ย. 2539 แพ้น็อค ยก 3 ริการ์โด โลเปซ (เม็กซิโก) ที่ แฟนตาซีสปริงคาสิโน รัฐแคลิฟอร์เนีย

## อ้างอิง

* สถิติการชก boxrec.com  
* ชายพจน์. มวยดังไทยแลนด์: พยัคฆ์ นครหลวงโปรโมชั่น วาสนาได้แค่ชิงแชมป์โลกที่อเมริกา. นิตยสารมวยโลก ปีที่ 17 ฉบับที่ 1180 เมษายน 2550 หน้า 20 - 21

## แหล่งข้อมูลอื่น
* เทปการชกชิงแชมป์โลกกับ ริคาร์โด โลเปซ (1)
* เทปการชกชิงแชมป์โลกกับ ริคาร์โด โลเปซ (2)

หมวดหมู่ :นักมวยสากลชาวไทยรุ่นมินิมัมเวท
หมวดหมู่:บุคคลจากอำเภอฉวาง
หมวดหมู่:นักมวยจากจังหวัดนครศรีธรรมราช
กาจก้อง แดนภูไท

**กาจก้อง แดนภูไท** หรือนายสิทธิศักดิ์ ชะเลา เป็นนักมวยสากลชาวไทย ชาวจังหวัดสกลนคร เกิดเมื่อ 15 กันยายน พ.ศ. 2510 ที่ สกลนคร สถิติการชก 24 ครั้ง ชนะ 19 (น็อค 11) แพ้ 5
## ประวัติ
กาจก้อง แดนภูไท ขึ้นชกมวยสากลครั้งแรกเมื่อ 20 กันยายน พ.ศ. 2530 ชนะน็อค คมศักดิ์ มงคลประทีป ยก 2 จากนั้นขึ้นชกกับนักมวยชาวไทยด้วยกันและชกชนะรวด รวมทั้งชนะคะแนน เด็ด ดอนเจดีย์ ตรัง ต.บุญเลิศ เด่น ส.ธนิกุล จึงได้ขึ้นชกกับแมก โฟโรซูเอนโล ใน พ.ศ. 2531 แต่กาจก้องเป็นฝ่ายแพ้คะแนนไปถึงสองครั้ง ก่อนจะขึ้นชกใน พ.ศ. 2532 ชนะคะแนนจอมยุทธ ศิษย์สีหมอก และชนะน็อค ลี แจมิน ยก 8 หลังจากนั้น กาจก้องจึงชกชนะรวดมาตลอด จนได้ชิงแชมป์โลกรุ่นจูเนียร์ฟลายเวท WBA กับยู มย็อง-อู แชมป์โลกชาวเกาหลีใต้ที่กำลังทำสถิติป้องกันแชมป์โลกมากที่สุดในเอเชียแข่งกับเขาทราย แกแล็คซี่ เมื่อ 28 เมษายน พ.ศ. 2534 ปรากฏว่ากาจก้องสู้ไม่ได้เป็นฝ่ายแพ้น็อคในยกที่ 10

หลังจากชิงแชมป์ไม่ได้ กาจก้องขึ้นชกนอกรอบที่เกาหลีใต้ แพ้น็อค คิม กวางซุน ยก 5 จากนั้น มาชกในไทย ชนะน็อค โจเอ ซากิต ยก 5 อีกเพียงครั้งเดียว จากนั้น เมื่อกาจก้องขึ้นชกอีกครั้งเมื่อ 10 เมษายน พ.ศ. 2535 กลับเป็นฝ่ายแพ้น็อค โรเบร์โต ปาดียา จากฟิลิปปินส์แค่ยก 3 หลังจากชกแพ้ครั้งนี้แล้ว กาจก้องก็แขวนนวมไป

## เกียรติประวัติ
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นจูเนียร์ฟลายเวท WBA เมื่อ 28 เม.ย. 2534 แพ้น็อค ยู มย็อง-อู(เกาหลีใต้) ยก 10 ที่ เกาหลีใต้

## อ้างอิง

* สถิติการชก boxrec.com 

หมวดหมู่ :นักมวยสากลชาวไทยรุ่นไลท์ฟลายเวท
หมวดหมู่:นักมวยจากจังหวัดสกลนคร
ถนอมจิต เกียรติเกรียงไกร

**ถนอมจิต เกียรติเกรียงไกร** สถิติการชก 32 ครั้ง ชนะ 23 (น็อค 14) แพ้ 9  

## เกียรติประวัติ
* แชมป์ประเทศไทยรุ่นเฟเธอร์เวท
** ชิง 18 กันยายน 2534 ชนะคะแนน เทพ ชัยชุมพล
** ป้องกันแชมป์ครั้งที่ 1, 25 มีนาคม 2535 ชนะน็อค เทพ ชัยชุมพล ยก 9
** ป้องกันแชมป์ครั้งที่ 2, 23 ธันวาคม 2535 ชนะน็อค เขาชะโงก ศิษย์โสภา ยก 1
** เสียแชมป์ 18 สิงหาคม 2536 แพ้น็อค สิงห์หนุ่ม ชูวัฒนะ ยก 9
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นเฟเธอร์เวท WBA เมื่อ 20 มี.ค. 2536 แพ้น็อค ปาร์ค ยุงคึน (เกาหลีใต้) ยก 4 ที่ เกาหลีใต้

## อ้างอิง

* สถิติการชก 

หมวดหมู่ :นักมวยสากลชาวไทยรุ่นเฟเธอร์เวท
ฟ้าคำรณ วิบูลย์ชัย

**ฟ้าคำรณ วิบูลย์ชัย** นักมวยสากลชาวไทย สถิติการชก 6 ครั้ง ชนะ 2 (น็อค 2) แพ้ 4 
## ประวัติ
ฟ้าคำรณขึ้นชกมวยสากลอาชีพครั้งแรกเมื่อ 26 สิงหาคม พ.ศ. 2519 แพ้คะแนน แดน พิศาลชัย ที่กรุงเทพฯ จากนั้น ขึ้นชกชนะน็อค โรเจอร์ ริเชนส์ ยก 3 ที่กรุงเทพฯ ใน พ.ศ. 2520 อีกเพียงครังเดียว ก็ได้เดินทางไปชิงแชมป์โลกรุ่นฟลายเวทของสภามวยโลก ที่สหรัฐ ปรากฏว่าฟ้าคำรณเป็นฝ่ายสู้กับคันโตได้อย่างสนุกตื่นเต้นและเป็นฝ่ายแพ้คะแนนไปอย่างสูสี หลังจากชิงแชมป์โลกไม่สำเร็จ ฟ้าคำรณขึ้นชกอีกเพียง 3 ครั้ง ชนะน็อค เรียว ไกอนจิ ยก 5 ที่ เวทีราชดำเนินเมื่อ พ.ศ. 2522 แล้วมาแพ้น็อค ปราบธรณี ลูกลำผักชี ยกแรก ใน พ.ศ. 2524 จากนั้น เดินทางไปชกกับ โคจิ โคบายาชิที่ญี่ปุ่นเมื่อ 10 พฤษภาคม พ.ศ. 2524 ซึ่งฟ้าคำรณแพ้น็อคไปแค่ยก 2 จากนั้น ฟ้าคำรณก็แขวนนวมไป

## เกียรติประวัติ
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท WBC เมื่อ 20 พ.ย. 2521 แพ้คะแนน มิเกล คันโต (เม็กซิโก) ที่ เท็กซัส, สหรัฐ

## อ้างอิง

* สถิติการชก boxrec.com 

## แหล่งข้อมูลอื่น
* เทปการชกระหว่างฟ้าคำรณกับคันโต ยก 13-15

หมวดหมู่:นักมวยสากลชาวไทยรุ่นฟลายเวท
วิชิต เมืองร้อยเอ็ด

**วิชิต เมืองร้อยเอ็ด** หรือนายวิชิต สุวรรณพฤกษ์ เกิดเมื่อ พ.ศ. 2501 ที่ อำเภอโพนทอง จังหวัดร้อยเอ็ด สถิติการชก 14 ครั้ง ชนะ 12 (น็อค 6) เสมอ 1 แพ้ 1
## ประวัติ
วิชิตเริ่มชกมวยไทยในชื่อโกต๋อง เมืองร้อยเอ็ด และได้ชกมวยสากลสมัครเล่นให้กับจังหวัดร้อยเอ็ด ได้แชมป์กีฬาแห่งชาติสามปีซ้อน ตั้งแต่ พ.ศ. 2518 – 2520 จึงได้หันมาชกมวยสากลอาชีพในสังกัด สนอง รักวานิช โดยมีอนุชา วัชระตังคะเป็นผู้จัดการ ชกครั้งแรก ชนะคะแนน แสงชัย ลูกมาตุลีในแบบสากล 6 ยก และต่อมาได้ครองแชมป์มวยสากลรุ่นจูเนียร์เฟเธอร์เวท เวทีลุมพินี ชนะคะแนน ถิ่นขจร เดชขจร

วิชิตได้เข้าอันดับโลกครั้งแรกเมื่อไปชกนอกรอบที่ฟิลิปปินส์ ชนะคะแนนริค คิวฮาโน แชมป์ OPBF จึงได้เป็นรองแชมป์โลกของสมาคมมวยโลก วิชิตชกอุ่นเครื่องชนะติดต่อกันหลายครั้งจนได้เป็นรองแชมป์โลกของสภามวยโลกด้วย ใน พ.ศ. 2522 ผู้สนับสนุนจึงได้ติดต่อริคาร์โด คาร์โดน่า แชมป์โลกรุ่นจูเนียร์เฟเธอร์เวท สมาคมมวยโลกมาป้องกันตำแหน่งด้วยที่จังหวัดร้อยเอ็ด แต่หลังจากชั่งน้ำหนัก ฝ่ายผู้จัดหาเงินค่าตัวแชมป์โลกมาจ่ายตามสัญญาไม่ทัน คณะของคาร์โดน่าจึงประกาศยกเลิกการชก เดินทางกลับทันที วิชิตจึงไม่ได้ชิงแชมป์โลก และเกิดเหตุจลาจล แฟนมวยไม่พอใจถึงกับเผาเวทีทิ้ง

ต่อมา ใน พ.ศ. 2524 วิชิตชกไต่อันดับใหม่ ชนะวิลลี่ ลูกัส แชมป์ OPBF ชาวฟิลิปปินส์จึงได้เข้าอันดับโลกอีกครั้ง และได้เดินทางไปชิงแชมป์โลกรุ่นจูเนียร์เฟเธอร์เวท สมาคมมวยโลก กับเซอร์จิโอ พัลม่า ที่อาร์เจนตินา แต่วิชิตเป็นฝ่ายแพ้คะแนน ต่อมา ใน พ.ศ. 2526 วิชิตขึ้นชกชนะคะแนน พงศ์พันธ์ ศ.พญาไท นักมวยไทยระดับรองแชมป์โลก ผู้สนับสนุนจึงเตรียมจัดวิชิตชิงแชมป์โลกอีกครั้งกับลีโอ ครูซ โดยกำหนดวันชกเป็น 12 มิถุนายน พ.ศ. 2526 ที่ร้อยเอ็ด แต่วิชิตกลับประสบอุบัติเหตุทางรถยนต์ที่จังหวัดขอนแก่นจนเสียชีวิตเมื่อ 21 เมษายน พ.ศ. 2526 ทำให้การชกต้องล้มเลิกไป

## เกียรติประวัติ
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นจูเนียร์เฟเธอร์เวท WBA เมื่อ 3 ต.ค. 2524 แพ้คะแนน เซอร์จิโอ วิคเตอร์ พัลม่า (อาร์เจนตินา) ที่ บูเอโนสไอเรส, อาร์เจนติน่า

## อ้างอิง
* สถิติการชก boxrec.com 
* ชายพจน์. วิชิต เมืองร้อยเอ็ด ตายเสียก่อนเป็นแชมป์โลก. นิตยสารมวยโลก. ปีที่ 29 ฉบับที่ 1412 28 กันยายน – 4 ตุลาคม 2554  หน้า 48 – 49
หมวดหมู่:นักมวยสากลชาวไทยรุ่นซูเปอร์แบนตัมเวท
หมวดหมู่:บุคคลจากอำเภอโพนทอง
หมวดหมู่:นักมวยจากจังหวัดร้อยเอ็ด
หมวดหมู่:เสียชีวิตจากอุบัติเหตุทางถนนในประเทศไทย
ห้าดาว ซีพียิม

**ห้าดาว ซีพียิม** มีชื่อจริงว่า **พรชัย เตชสินชัย** เกิดเมื่อวันที่ 13 กรกฎาคม พ.ศ. 2510 ที่กรุงเทพมหานคร 

## แชมป์ราชดำเนิน
ห้าดาวเรียนจบชั้นปวช.ที่วิทยาลัยเทคนิคมีนบุรี ฝึกมวยสากลครั้งแรกกับกาจบัณฑิต บูรณะธัญญะ ขึ้นชกมวยสากลสมัครเล่น ได้แชมป์มวยนักเรียนของกรมพลศึกษา จน พ.ศ. 2531 จึงขึ้นชกมวยสากลอาชีพในชื่อ "กาจ ชาติบัณฑิต" การชกในช่วงนี้เป็นไปอย่างลุ่ม ๆ ดอน ๆ แพ้บ้าง ชนะบ้าง จนได้ครองแชมป์มวยสากลของเวทีราชดำเนินรุ่นฟลายเวทเมื่อ พ.ศ. 2536 นิวัฒน์ เหล่าสุวรรณวัฒน์ แห่งกาแล็คซี่โปรโมชั่น นำไปสร้างสรรค์ในชื่อใหม่ "ห้าดาว ซีพียิม"

## ชิงแชมป์โลก

ห้าดาวได้รับการสนับสนุนให้ขึ้นชิงแชมป์โลก WBA รุ่นจูเนียร์ฟลายเวท เมื่อ 27 มิถุนายน พ.ศ. 2537 กับเลโอ กาเมซ แชมป์โลกชาวเวเนซุเอลา ที่เวทีราชดำเนิน ก่อนฟุตบอลโลก 1994 จะเริ่มขึ้นไม่นาน การชกวันนั้น ห้าดาวชกได้ดีมาก สามารถชกกาเมซลงไปให้กรรมการนับแปดได้ในยกที่ 7 แต่ผลการชกออกมาเสมอกันไปอย่างไม่น่าเชื่อ ชนิดที่ตัวห้าดาวเองถึงกับอ้าปากค้างยืนตะลึงด้วยความงงงวยเมื่อทราบผลคะแนน

ต่อมาห้าดาว ยังคงชกมวยอยู่ต่อไป จนในปี พ.ศ. 2541 ห้าดาวจึงได้มีโอกาสชิงแชมป์โลกอีกครั้งในรุ่นเดิม สถาบันเดิม กับนักมวยรุ่นน้องชาวไทยด้วยกัน คือ พิชิต ช.ศิริวัฒน์ เป็นศึกสายเลือดอีกครั้งหนึ่งของวงการมวยไทย ทั้งคู่ชกกันเมื่อวันที่ 1 มีนาคม ที่เวทีมวยชั่วคราว สี่แยกราชวงศ์ เยาวราช ในโอกาสเฉลิมฉลองเทศกาลตรุษจีน ผลการชกปรากฏว่า ห้าดาวซึ่งขณะนั้นอายุมากแล้วไม่อาจสู้นักมวยรุ่นน้องที่หนุ่มสดกว่าอย่างพิชิตได้เลย โดยเฉพาะในยกสุดท้ายห้าดาวเกือบถูกพิชิตน็อกด้วยซ้ำ แต่พิชิตก็ไม่ซ้ำในจังหวะที่ได้เปรียบ และเมื่อครบ 12 ยก ห้าดาวก็แพ้คะแนนไปอย่างขาดลอย จากนั้นห้าดาวได้ชกกับนักมวยไทยชาวไทยด้วยกันอีกครั้งหนึ่ง คือ เม็ดเงิน กระทิงแดงยิม ผลคือ ห้าดาวแพ้น็อกไปในยกที่ 3 และจากนั้นจึงได้แขวนนวมไป

## เกียรติประวัติ

* แชมป์ประเทศไทยรุ่นฟลายเวท (2536)
** ชิง 28 สิงหาคม 2536 ชนะคะแนน หลักชัย เดชากุล
** ป้องกันแชมป์ครั้งที่ 1, 28 พฤศจิกายน 2536 ชนะน็อค คมพยัคฆ์ จ.เจริญ ยก 6
** สละแชมป์
* เคยชิงแชมป์ต่อไปนี้แต่ไม่สำเร็จ   
** ชิงแชมป์โลก WBA รุ่นจูเนียร์ฟลายเวท, 27 มิ.ย. 2537 เสมอกับ เลโอ กาเมซ (เวเนฯ) ที่เวทีราชดำเนิน  
** ชิงแชมป์โลก WBA รุ่นจูเนียร์ฟลายเวท,1 มี.ค. 2541 แพ้คะแนน พิชิต ช.ศิริวัฒน์ ที่ เยาวราช กทม.

## อ้างอิง
* ชายพจน์. มวยดังไทยแลนด์: ห้าดาว ซีพียิม ฝีมือถึงแต่วาสนาไม่ถึงแชมป์โลก. นิตยสารมวยโลก. ฉบับที่ 1177 มีนาคม 2550 หน้า 44 - 46
* สถิติการชก 
หมวดหมู่ :นักมวยสากลชาวไทยรุ่นฟลายเวท
หมวดหมู่ :นักมวยสากลชาวไทยรุ่นไลท์ฟลายเวท
หมวดหมู่:นักกีฬาจากกรุงเทพมหานคร‎‎
สิงห์ประเสริฐ กิตติเกษม

**สิงห์ประเสริฐ กิตติเกษม** สถิติการชก 14 ครั้ง ชนะ 10 (น็อค 6) เสมอ 1 แพ้ 3
## ประวัติ
สิงห์ประเสริฐขึ้นชกมวยสากลครั้งแรกเมื่อ 10 พฤศจิกายน พ.ศ. 2531 แพ้คะแนน คม ส. ธนิกุล ที่เวทีราชดำเนิน จากนั้น สิงห์ประเสริฐขึ้นชกชนะรวดตลอดปี พ.ศ. 2532 และชนะน็อคถึง 5 ครั้งจากการชก 6 ครั้ง สิงห์ประเสริฐจึงได้ขึ้นชิงแชมป์มวยสากลเวทีลุมพินีรุ่นมินิมัมเวทเมื่อ 19 กันยายน พ.ศ. 2532 ชนะคะแนน พรชัย ศิษย์พระพรหม ได้แชมป์มาครอง จากนั้น สิงห์ประเสริฐขึ้นชกชนะอีก 2 ครั้งก่อนจะมาพลาด แพ้น็อค มาลัยทอง เสถียรยิม แค่ยกแรก เมื่อ พ.ศ. 2533 สิงห์ประเสริฐหยุดชกไปหนึ่งปี กลับมาชกอีกครั้งใน พ.ศ. 2534 ทำได้แค่เสมอกับมงคลชัย สถิรยิม ต่อมา ใน พ.ศ. 2535 สิงห์ประเสริฐขึ้นชกชนะคะแนน ปอนดี อีกเพียงครั้งเดียว สมภพ ศรีสมวงศ์ก็สนับสนุนให้สิงห์ประเสริฐได้ไปชิงแชมป์โลกรุ่นสตรอเวท WBC ในฐานะรองแชมป์โลกอันดับ 7 ที่เม็กซิโก เมื่อ 22 สิงหาคม พ.ศ. 2535 ผลปรากฏว่าสิงห์ประเสริฐแพ้น็อตไปในยกที่ 5 จากนั้น เขาก็แขวนนวมไป

## เกียรติประวัติ
* แชมป์มวยสากลเวทีลุมพินีรุ่นมินิมั่มเวท
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นสตรอเวท WBC เมื่อ 23 ส.ค. 2535 แพ้น็อค ริการ์โด โลเปซ (เม็กซิโก) ยก 5 ที่ เม็กซิโก

## อ้างอิง
*  สถิติการชก boxrec.com
## แหล่งข้อมูลอื่น
* เทปการชกระหว่างสิงห์ประเสริฐกับโลเปซ
หมวดหมู่ :นักมวยสากลชาวไทยรุ่นมินิมัมเวท
โตโต้ ป.พงษ์สว่าง

**โตโต้ ป.พงษ์สว่าง** อดีตนักมวยไทยและนักมวยสากลอาชีพชาวไทย มีชื่อจริงว่า **จำลอง ธรรมวิยศ** เกิดเมื่อปี พ.ศ. 2511  ที่จังหวัดมหาสารคาม มีสถิติการชกสากลอาชีพทั้งหมด 13 ครั้ง ชนะ 10 (น็อค 3) แพ้ 3 
## ประวัติ
โตโต้ เริ่มจากการชกมวยไทยโดยใช้ชื่อว่า "โตโต้ กังวาลไพร" จนมีชื่อเสียงขึ้นมาทางภาคอีสาน และได้เดินทางเข้ามาชกในกรุงเทพมหานครในรายการศึกวันทรงชัย ที่เวทีลุมพินี โดยมี "จ่าตุ๊" ทรงพล พงษ์สว่าง เป็นผู้จัดการ ได้ค่าตัว 8,000 บาท และเริ่มมีชื่อเสียงขึ้นมาจากการเอาชนะน็อก *"แรมโบ้"* พงษ์ศิริ พ.ร่วมฤดี ยก 2 ไปได้ด้วยศอก   และได้รับฉายาว่า *"จอมปาฏิหารย์"* เนื่องจากเป็นนักมวยที่มักจะพลิกสถานการณ์ที่ตกเป็นรองกลับมาชนะได้อยู่บ่อย ๆ โดยมีครั้งที่ประทับใจที่สุดคือการเอาชนะน็อก *"ไอ้เลือดเหล็ก"* ไพโรจน์น้อย ส.สยามชัย ไปได้ในยกสุดท้าย ทั้งที่ตกเป็นรองมาตลอด 4 ยก  

ต่อมาทางทรงพลได้ให้โตโต้หันมาชกมวยสากล หวังสร้างประวัติศาสตร์เป็นนักมวยที่ชก 3 ครั้งเป็นแชมป์โลกแบบเดียวกับแสนศักดิ์ เมืองสุรินทร์  เริ่มแรก โตโต้ขึ้นชกมวยสากลในสังกัดของทรงชัย รัตนสุบรรณ โดยขึ้นชกครั้งแรกเมื่อ 3 ตุลาคม พ.ศ. 2535 ชนะน็อค ราอูล เทอราโด ยก 2 โตโต้ขึ้นชกชนะรวดอีกสองครั้ง ทรงพลก็แยกมาจัดโตโต้ชกเอง โตโต้ชกชนะคะแนน แมนนี่ เมลชอร์ อดีตแชมป์โลกชาวฟิลิปปินส์เมื่อ 9 เมษายน พ.ศ. 2536 ก็ตัดสินใจขึ้นชิงแชมป์โลกรุ่นสตรอเวท WBC กับ ริคาร์โด โลเปซ ซึ่งเป็นการชกมวยสากลครั้งที่ 5 ที่แคปปิตอลซิตี้ ถนนรัชดาภิเษก มีการถ่ายทอดทางช่อง 3 แต่โตโต้สร้างประวัติศาสตร์ไม่สำเร็จ เป็นฝ่ายแพ้ทีเคโอโลเปซ ยก 11 ไปอย่างบอบช้ำ หน้าตาบวมปูดไปหมด แต่ก่อนหน้านั้นก็สามารถชกฟันยางของโลเปซกระเด็นไปได้เหมือนกัน

หลังจากพลาดหวังในการชกชิงแชมป์โลก โตโต้ยังขึ้นชกอุ่นเครื่องหวังชิงแชมป์โลกอีกครั้ง โตโต้ชกชนะรวดอีก 5 ครั้ง ระหว่าง พ.ศ. 2536 – 2538 รวมทั้งชกชนะ อีริค ชาเวซ อดีตแชมป์โลกชาวฟิลิปปินส์ด้วย แต่โตโต้ก็มาพลาดแพ้ทีเคโอ ริค มากราโม ที่ฟิลิปปินส์ เมื่อ 30 กันยายน พ.ศ. 2538 ในการชกเป็นคู่ประกอบรายการ ฟ้าสั่ง ป.พงษ์สว่าง ป้องกันแชมป์กับ รอนนี่ มากราโม และเมื่อขึ้นชกอีกครั้งในปีถัดมา เมื่อ 29 กันยายน พ.ศ. 2539 โตโต้ก็พลาดอีก แพ้น็อค รามิล จิเวโร่ แค่ยกแรก  หลังจากนั้น การชกมวยสากลของโตโต้ก็แย่ลง โดยขึ้นชกอีกเพียงครั้งเดียวเมื่อ 22 มิถุนายน พ.ศ. 2540 ชนะคะแนน เท็ดดี ปูชิโด แล้วไม่ได้ขึ้นชกอีกเลย

หลังจากที่ รัตนพล ส.วรพิน เสียแชมป์โลกให้กับ โซลานี เปเตโล ทรงพลเคยออกมาให้ข่าวว่าจะสนับสนุนโตโต้ให้ขึ้นชิงแชมป์กับเปเตโล แต่ข่าวคราวก็เงียบหายไป จนฟ้าสั่งไปเสียแชมป์โลกที่แอฟริกาใต้ เมื่อ พ.ศ. 2541 ทรงพลเลิกจัดมวยสากลอาชีพ ฟ้าสั่งได้ย้ายไปชกในสังกัดของวิรัตน์ วชิรรัตนวงศ์ ส่วนโตโต้กลับมาชกมวยไทยตามเดิม แม้จะได้รางวัลคู่มวยดุเดือดแห่งปีถึง 2 ปีซ้อน แต่ก็ไม่ประสบความสำเร็จเหมือนก่อน สุดท้ายจึงแขวนนวมไปในที่สุด  

หลังแขวนนวมแล้ว โตโต้ไม่มีเงินเก็บเหลืออยู่เลย จึงหันมาประกอบอาชีพรับจ้าง ทั้งรับจ้างซ่อมรถ และเป็นช่างเฟอร์นิเจอร์ ปัจจุบันเป็นพนักงานของร้านอาหารแห่งหนึ่ง ย่านถนนพระราม 9 ในตำแหน่งผู้ช่วยผู้จัดการร้าน  สภาพปัจจุบันตาข้างขวาของโตโต้บอดสนิท เชื่อว่าเป็นผลมาจากความบอบช้ำที่ชกกับโลเปซ 

## เกียรติประวัติ
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นสตรอเวท WBC เมื่อ 19 ก.ย. 2536 แพ้ทีเคโอ ยก 11 ริการ์โด โลเปซ (เม็กซิโก) ที่ แคปปิตอลซิตี ดิสโกเทค, ถนนรัชดาภิเษก กรุงเทพมหานคร

## อ้างอิง

## แหล่งข้อมูลอื่น
*สถิติการชก boxrec.com  
หมวดหมู่ :นักมวยสากลชาวไทยรุ่นมินิมัมเวท
หมวดหมู่:นักมวยจากจังหวัดมหาสารคาม

หมวดหมู่:นักมวยไทยชาวไทย
มนต์สยาม ฮ. มหาชัย

**มนต์สยาม ฮ. มหาชัย** หรือ นายสวย นาคสาม เกิดเมื่อ 4 มีนาคม พ.ศ. 2497 ที่อำเภอดำเนินสะดวก จ. ราชบุรี สถิติการชก 35 ครั้ง ชนะ 26 (น็อค 15) เสมอ 1 แพ้ 8
## ประวัติ
มนต์สยามเริ่มชกมวยไทยมาก่อนในแถบภาคตะวันตก จนได้มาอยู่ค่าย ฮ. มหาชัย กิมหยู ฤกษ์ชัย เทรนเนอร์ประจำค่ายเห็นว่ามนต์สยามเป็นมวยรูปร่างเตี้ย เสียเปรียบช่วงชก จึงให้หันมาชกมวยสากลแทน มนต์สยามชกมวยสากลครั้งแรกเมื่อ พ.ศ. 2517 ชนะคะแนน ชัยฤทธิ์ เพชรเกษม ที่ เวทีลุมพินี จากนั้นชกชนะรวดมาตลอด จนได้ชิงแชมป์ OPBF รุ่นไลท์ฟลายเวทที่ว่าง เมื่อ 30 พฤษภาคม พ.ศ. 2518 ชนะคะแนน ฟิล ทากูปา ก่อนจะเสียตำแหน่งให้กับ ชุง ซางอิล ในปีต่อมา 

หลังจากเสียแชมป์ มนต์สยามกลับมาทำฟอร์มใหม่ ชกชนะติดต่อกันสามครั้ง จึงได้ชกกับเนตรน้อย ศ.วรสิงห์ นักมวยดาวรุ่งในขณะนั้น ปรากฏว่ามสนต์สยามเป็นฝ่ายแพ้คะแนน มนต์สยามชกชนะเซกิ สิงห์ทองในไฟต์ต่อมาอีก 1 ครั้งก็ได้รับเชิญให้ไปชิงแชมป์โลกรุ่นจูเนียร์ฟลายเวท WBA กับโยโก กูชิเก็ง แต่มนต์สยามไปชกด้วยสภาพที่ไม่พร้อม ก่อนชกป่วยจนต้องผ่าตัด ทำให้เป็นฝ่ายแพ้น็อคกูชิเก็งในยกที่ 4

มนต์สยามขึ้นชิงแชมป์ประเทศไทยรุ่นฟลายเวทเมื่อ 12 ตุลาคม 2521 แต่ไม่สำเร็จ เป็นฝ่ายแพ้คะแนนไป มนต์สยามชกชนะนักมวยสากลชาวไทยด้วยกันอีกหลายครั้ง จน พ.ศ. 2523 จึงได้ไปชกกับแฟรงก์ ซีเดโน รองแชมป์โลกชาวฟิลิปปินส์ แต่เป็นฝ่ายแพ้น็อคในยกที่ 7 จากนั้น การชกของมนต์สยามตกต่ำลง ชกแพ้ติดๆกันถึงสามครั้ง จนในที่สุด หลังจากชกแพ้น็อค ศักดิ์สมัย ช.ศิริรัตน์ ยก 3 เมื่อ 19 พฤศจิกายน พ.ศ. 2525 มนต์สยามจึงแขวนนวมไป

หลังจากเลิกชกมวยแล้ว มนต์สยามเคยเป็นเทรนเนอร์ให้กับเด่นเก้าแสน เก้าวิชิตเมื่อชกมวยสากลในช่วงแรกๆ ปัจจุบันประกอบอาชีพค้าขายที่จังหวัดนครราชสีมา

## เกียรติประวัติ
* แชมป์ OPBF รุ่นไลท์ฟลายเวท (2518)
** ชิง30 พฤษภาคม 2518 ชนะคะแนน ฟิล ทากูปา () ที่ กรุงเทพฯ
** ป้องกันแชมป์ครั้งที่ 1, 24 กันยายน 2518 ชนะน็อค ยก 6 ราวี ศิษย์ช่างศิลป์ ที่ กรุงเทพฯ
** เสียแชมป์ 5 มิถุนายน 2519 แพ้คะแนน ชุง ซางอิล () ที่ โซล
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นไลท์ฟลายเวท WBA เมื่อ 9 ต.ค. 2520 แพ้น็อค ยก 4 โยโก กูชิเก็ง () ที่ ฮอทสปริงพูล โออิตะ

## อ้างอิง

* สถิติการชก boxrec.com   
* ชายพจน์. มนต์สยาม ฮ.มหาชัย ชิงแชมป์โลกกับกูชิเก้น นิตยสารมวยโลก. ปีที่ 21 ฉบับที่ 1411. 21 - 27 กันยายน 2554. หน้า 48 - 49

หมวดหมู่ :นักมวยสากลชาวไทยรุ่นไลท์ฟลายเวท 
หมวดหมู่:แชมป์ OPBF
หมวดหมู่:บุคคลจากอำเภอดำเนินสะดวก
หมวดหมู่:นักมวยจากจังหวัดราชบุรี